text: Russland: Herða revsingina fyri landasvik og yvirgang
text: #000001
text: Fríggjadagin undirskrivaði russiski forsetin nýggju lógina, sum m.a. hevur við sær, at harðasta revsingin fyri landasvik er lívlangt fongsul
text: #000002
text: Russiski forsetin, Vladimir Putin (Mynd: EPA)
text: #000003
text: Russiski forsetin, Vladimir Putin hevur undirskrivað eina nýggja lóg um at herða revsingina hjá teimum, sum verða dømdir fyri landasvik og yvirgang.
text: #000004
text: Higartil hevur revsingin fyri landasvik verið upp til 20 ára fongsul, men sambært nýggju lógini, kann fongsulsrevsingin nú gerast lívlang.
text: #000005
text: 17. apríl fekk journalisturin og politiski stríðsmaðurin, Vladimir Kara-Murza 25 ára fongsulsrevsing fyri m.a. landasvik. Revsingin er tann harðasta, sum ein russiskur dómstólur hevur givið, síðan kríggið í Ukraina byrjaði í februar í fjør.
text: #000006
text: Altjóða mannarættindafelagsskapir og eygleiðarar ávara um, at Putin nú í størri mun fer eftir mótstøðufólkum sínum. Tey flestu navnframu atfinnararnir eru annaðhvørt farnir av landinum ella koyrdir í fongsul fyri ákærur, sum sigast at vera politiskt motiveraðar, skrivar Ritzau.
text: #000007
text: Revsingin fyri onnur brotsverk er eisini herd. Revsingin fyri sabotasju er nú upp til 20 ár í staðin fyri 15 ár. Síðan russisku innrásina í Ukraina hava fleiri dømi verið um, at fólk, sum eru ímóti krígnum, fremja herverk á russiskar jarnbreytir fyri at forða fyri vápnaflutningi. Fleiri hava eisini sett eld á skrivstovur hjá herinum, eftir at Russland boðaði frá, at fleiri hundraðtúsund menn afturat skuldu sendast til Ukraina.
text: #000008
text: Harðasta revsingin fyri tað, sum Russland nevnir altjóða yvirgang, verður nú lívlangt fongsul í staðin fyri 12 ár.
text: #000009